Source: http://www.bihon.ro/csm-oradea-tinteste-cea-de-a-18-a-victorie-2/2034118
Timestamp: 2018-08-22 05:11:06+00:00

Document:
CSM Oradea țintește cea de-a 18-a victorie - BIHON
la	5. mai 2018 11:19
Handbaliștii orădeni sunt neînvinși	- © FOTO: COSTEL DEMIAN
Divizionara A de handbal masculin CSM Oradea dispută duminică meciul de pe teren propriu cu CSM Școlar Reșița, din etapa a 20-a a Seriei B.
Partida va avea loc la Arena „Antonio Alexe”, cu începere de la ora 16:00. Formația orădeană, care a câșgtigat toate cele 17 meciuri precedente din actuala ediție, își propune, firește, continuarea seriei faste a victoriilor.
Principala problemă a antrenorului orădean, Sebastian Tudor, este motivarea propriilor jucători. CSM Oradea a câștigat etapa trecută partida din deplasare cu contracandidata la promovarea în Liga Națională, CS Universitatea „Constantin Brâncuși” Târgu Jiu și este de așteptat ca echipa să abordeze partida de duminică cu mai multă lejeritate.
CSM Școlar Reșița și-a întărit semnificativ lotul în retur și este formația care le-a administrat celor de la Târgu Jiu cea de-a doua înfrângere din acest sezon. CSM Oradea este însă favorita certă a întâlnirii de duminică, fiind decisă să-și adjudece cele trei puncte puse în joc.
Meciul CSM Oradea – CSM Școlar Reșița va fi condus de cuplul de arbitri Adrian Nacu, Adrian Rucoi, ambii din Târgu Mureș.
Taguri: cea de-a 18-a victorie, csm oradea, csm scolar resita, handbal masculin

References: CSM 
 CSM 
 CSM 

CSM 
 CSM 
 CSM 
 CSM 
 csm 
 csm